**Karepa kandi külavanemate ja seltside esindajate koosoleku protokoll**

18.veebruar 2018 Karepa rahvamaja

Algus kell 16.00

Lõpp kell 17.50

Osalejate leht lisatud protokollile.

Teemad:

1. Karepa piirkonna probleemid, raamatukogu kolimine
2. Vallavalitsuse info:
	1. Karepa piirkonna teed ja tänavavalgustus
	2. Piirkonnas asuv valla vara
3. Koosolekul olid arutlusel järgmised teemad:
* Külaseltsi poolt tulnud ettepanek ja nõusolek Karepa raamatukogu ümberkolimine rahvamajja. Kolimise teemast ja seltsi üldkoosoleku otsusest rääkis raamatukogu juhataja ja külaseltsi üks eestvedajatest Ene Loo. Vallavanem Leo Aadel: tehniline projekt koostatakse vallavalitsuse poolt, eesmärk alustada rahvamajas ehitustöid käesoleval aastal. Kõik valla raamatukogud viiakse ühtse juhtimise alla. Olemasolev raamatukoguhoone kuulub vallale ja kavas on selle võõrandamine avaliku enampakkumise teel. Saadud tulu investeeritakse valla sotsiaalobjektidesse.
* Kehvas seisus piirkonna teelõigud:

Rutja küla nn „ülemine“ tee – kas tolmuvabaks tegemine ei oleks odavam kui iga-aastane greiderdamine?

Karepa Neeme tee 600 m lõik

Hulkuvad koerad – tööl valla järelevalveametnik, kelle poole saab pöörduda sarnaste juhtumite puhul.

Erateede kinnipanemine uute omanike poolt – probleemid tekkinud seoses kinnistute omanike vahetusega, seni kehtinud suulised kokkulepped ei kehti enam

Maamaksu kõrge määr (seni tulnud kordades väiksemad arved, milles asi?) – seotud veaga, mille alusel seni maamaksu arvestati. Uued summad on tekkinud korrigeeritud arvestuse alusel, maa maksustamise hind ei ole muutunud.

Piirkonna internetiühendus, veetud on küll valguskaabel, aga millistel tingimustel või millise teenuse pakkuja kaudu saab ühineda, on arusaamatu.

Eismal avati külapood 2017.a suvel. Käesoleval aastal väidetavalt avada ei plaani. Vallal oleks mõistlik ettevõtjaga sel teemal suhelda.

Piirkonna bussiliiklus – liitusime Harjumaa ÜTK-ga, plaanis kohtumine logistikuga, läbirääkimised külavanematega, eesmärk see, et ükski bussiring ära ei kaoks.

Eisma sadama plaanis avada purjespordikool. Seni toimunud suvel laagrid, kõik soovijad ei mahu ära. Kas valla koolidele oleks mõtet pakkuda nt ringitundi kord nädalas, et talvel saada teooria ja suvel oleks sadamas praktilised laagrid.

Piirkonna vanurite meelespidamine ja nendega suhtlemine võiks olla tihedam, inimesed tunnevad end kõrvalejäetuna.

Karepa rahvamaja kõrval olevale platsile koorem täitematerjali, et ei oleks sügiseti-kevadeti porine.

1. Vallavanem Leo Aadel: Vallavalitsus
	1. Soovib piirkonna küladelt tagasisidet
* Teede osas: mis seisus on, millised vajalik eelisjärjekorras korda teha. Kevadel kuulutatakse välja hange valla teede kordategemiseks ja selleks ajaks peaks olema pilt selge. Koostatakse 3-4-aastane teehoiukava, mille alusel hakatakse teid hooldama. Kõikide tööde puhul võetakse tulemus vastu koos külavanemaga
* Täiendava tänavavalgustuse paigaldamise vajaduse kohta. N bussiootekohtades, amortiseerunud tänavavalgustuse väljavahetamine. Plaanis kirjutada KIK-i sellekohane taotlus.
	1. Annab teada, et valla vara, millel ei ole kasutusotstarvet, müüakse ära, kusjuures müügist saadud raha investeeritakse vara asukoha piirkonda – nt projektide omafinantseeringuks vmt. Soovituslik koostada nimekiri piirkonna analoogsetest objektidest.

Protokollis Anneli Kivisaar